MUNICIPIUL SATU MARE

Aparatul de Specialitate a Primarului

Serviciul Patrimoniu, Concesionări, Închirieri

Nr. 11885/21.02.2024

 **RAPORT DE SPECIALITATE**

la proiectul de hotărâre privind însușirea documentațiilor cadastrale de primă înregistrare a unor imobile teren din municipiul Satu Mare

cu destinația drum de exploatare

  Având în vedere intenția societății S.C. Camre Energy S.R.L. de a edifica un parc fotovoltaic în municipiul Satu Mare, prin adresa înregistrată la Primăria municipiului Satu Mare sub nr. 11142/19.02.2024 solicită însușirea documentațiilor de primă înscriere pentru un număr de 5 drumuri de exploatare, documentații care fac obiectul prezentului proiect de hotărâre.

Prin Hotărârea Consiliului Local Satu Mare nr. 24/25.01.2024 s-a aprobat încheierea unui Protocol de colaborare între Solarpro Green Energy S.R.L. și Municipiul Satu Mare, în vederea realizării lucrărilor de reparare/modernizare a unor drumuri de exploatare, protocol din care fac parte și cele 5 drumuri ce fac obiectul prezentei hotărâri și realizării traseului LES 110KV și fibră optică pentru parc fotovoltaic Satu Mare 5.

 Având în vedere cele de mai sus, este necesară însușirea documentațiilor cadastrale de primă înscriere a imobilelor teren, conform documentațiilor cadastrale întocmite de PFA Dărăban Tudor Radu, după cum urmează:

* Nr. proiect 149/2024 – De 408 în suprafață de 3852 mp, categoria de folosință drum de exploatare - De;
* Nr. proiect 153/2024 – De 309/1 în suprafață de 6069 mp, categoria de folosință drum de exploatare - De;
* Nr. proiect 150/2024 – De 412 în suprafață de 1976 mp, categoria de folosință drum de exploatare - De;
* Nr. proiect 151/2024 – De 309/2 în suprafață de 2275 mp, categoria de folosință drum de exploatare - De;
* Nr. proiect 151/2024 – De 664/1 în suprafață de 1638 mp, categoria de folosință drum de exploatare - De;

 Având în vedere considerentele ce preced și ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ potrivit căruia Consiliul local are atribuții în administrarea domeniului public și privat al municipiului, propunem spre analiză, aprobare și însușire consiliului Local, prezentul proiect de hotărâre.

 Șef serviciu Consilier

 Faur Mihaela Văscan Adrian Viorel

Faur Mihaela/2ex